Klimaat kan lei tot meer honger in SA | Netwerk24
Deur Vida Booysen 11 Julie 2018 05:30
Die aantal mense wat voedselonsekerheid in die Suider-Afrikaanse Ontwikkelingsgemeenskap (SAOG) beleef, word op 29 miljoen geraam.
Die aantal mense wat voedselonsekerheid in die Suider-Afrikaanse Ontwikkelingsgemeenskap (SAOG) beleef, word op 29 miljoen geraam vir die 2018-’19-landboujaar. (Sien ook grafika heel onder.)
“Die situasie bly onstabiel en onvoorspelbaar. Wat kommerwekkend is, is dat die persentasie voedselonseker lede van die bevolking met 13% gestyg het teenoor ’n jaar gelede,” lui die verslag.
Die toename keer die verbeterings van 2017-’18 om, toe die getal tot 27 miljoen gedaal het.
Dít is as ’n groot deurbraak beskou ná die droogtegeteisterde 2016-’17 se syfer van 38 miljoen mense in Suider-Afrika wat uitgelewer was aan honger en wanvoeding.
Die verslag meld ook dat voedselonsekerheid die sukses van antiretrovirale middels en middels teen weerstandige tuberkulose ondermyn, wat ’n bose kringloop word.
“Die verslag beklemtoon die dringende noodsaak vir regerings om beleggings te doen in ingrypings wat dadelik ’n impak maak om chroniese voedselonsekerheid te beveg,” sê Panduleni Elago, hoof van die SAOG se eenheid vir voedselsekerheid.
Meer oor: Klimaatsverandering | Kos | Voedselsekerheid | Landbou | Klimaat
Vegetariërs van Knysna, vleiseters uit die Karoo